Verdensballetten i Skagen modtager for andet år i træk økonomisk støtte fra Kongehuset. Dronning Margrethes og Prins Henriks Fond har valgt at donere 25.000 kroner til balletten. - Jeg må sige jeg var både meget overrasket, men naturligvis også meget taknemmelig, da jeg i dag modtog beskeden om at Dronning Margrethes og Prins Henriks Fond igen i år har valgt at tilgodese Verdensballettens forestillinger i Skagen. - Regentparret så Verdensballetten sidste år og var meget begejstret, og jeg tror da bestemt, at den begejstring har spillet ind, da fondens midler skulle fordeles, siger operasanger Jens-Christian Wandt, som arrangerer Verdensballetten. Prins Henrik har skabt lydbilledet til årets ballet, som finder sted ved den tilsandede kirke den 14. og 15. juli.

Referat:
For andet år i træk har Kongehuset valgt at støtte Verdensballetten i Skagen med 25.000 kroner.